આવતા બુધવારે 18 એપ્રિલે અખા ત્રીજ અથવા અક્ષય તૃતિયાનો પવિત્ર દિવસ આવે છે. એ તો જાણીતું છે કે આ દિવસે ઘણા શ્રદ્ધાળુઓ સોનું અને સોનાની ચીજવસ્તુઓની ખાસ ખરીદી કરતા હોય છે. વૈશાખ સુદ ત્રીજ કે અખા ત્રીજ એટલે વણજોયું મુહૂર્ત. અક્ષય તિથિ એટલે કદી ક્ષય ન થનારી તિથિ. એ દિવસે શુભ કાર્ય કરી શકાય અને ખાસ કરીને પીળી ધાતુ – સોનું અને સોનાનાં દાગીનાની ખરીદી માટે આ દિવસ ઉત્તમ ગણાય. પરંતુ, આ વખતે સોનાનો ભાવ 10 ગ્રામ દીઠ 32 હજારની ટોચ પર પહોંચ્યો છે એટલે ઘણા લોકોનો સોનું ખરીદવાનો ઉત્સાહ મંદ પડી જશે.